Diari Oficial de la Generalitat Valenciana


Sumari del DOGV 3978, del 11-04-2001 (2001/2743)

Notificació a la persona interessada de la Resolució de 8 de gener de 2001, del director general de l'Institut Valencià de la Joventut, per la qual es procedeix a la revocació de la subvenció concedida per la Resolució de 6 de juny de 2000, de concessió d'ajudes econòmiques per al lloguer d'habitatges per jóvens.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3978

Data del DOGV
:   11-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2743


Organisme emissor
:   Institut Valencià de la Joventut

Tipus de document
:   Anunci

Notificació a la persona interessada de la Resolució de 8 de gener de 2001, del director general de l'Institut Valencià de la Joventut, per la qual es procedeix a la revocació de la subvenció concedida per la Resolució de 6 de juny de 2000, de concessió d'ajudes econòmiques per al lloguer d'habitatges per jóvens. [2001/F2743]
  
Ha sigut impossible efectuar directament la notificació de la Resolució de 8 de gener de 2001, del director general de l'Institut Valencià de la Joventut, en relació amb la Resolució de 6 de juny de 2000, del director general de l'Institut Valencià de la Joventut, per la qual es concediren ajudes econòmiques per al lloguer d'habitatge per jóvens, cosa que s'ha intentat sense cap resultat, a Eduardo Sergio Linares Sagredo, amb últim domicili conegut a Sagunt, carrer de l'Escola, 25, baixos.
  
Per tant, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a fer pública la dita resolució:
  
«I. Per l'Ordre de 5 d'agost de 1999, de la Conselleria de Cultura, Educació i Ciència (d'ara endavant, Ordre de 5 d'agost de 1999), es van convocar ajudes econòmiques per al lloguer d'habitatges per jóvens.
  
II. Per la Resolució del director general de l'Institut Valencià de la Joventut, de data 6 de juny de 2000, de concessió d'ajudes econòmiques per al lloguer d'habitatge per jóvens, es va acordar concedir a Eduardo Sergio Linares Sagredo la quantitat de 62.562 pessetes.
  
III. A l'empara del que disposa la base novena de la referida Ordre de 5 d'agost de 1999, de la Conselleria de Cultura, Educació i Ciència, la Resolució de 6 d'agost de 2000, en el punt tercer, assenyalava que els ?els jóvens als quals s'haja concedit l'ajuda la rebran després de la justificació del compliment de la finalitat mitjançant la presentació, en el termini de 10 dies hàbils comptadors a partir de l'endemà de la notificació d'aquesta resolució, de la documentació següent:
  
a) Rebuts de lloguer corresponents a 1999 per un import, com a mínim, del doble de la quantitat subvencionada.
  
b) Certificat negatiu de l'Agència Estatal Tributària corresponent a l'exercici 1998, en cas que en el moment oportú no s'haguera pogut presentar per estar en fase de gravació.-
  
IV. Atés que Eduardo Sergio Linares Sagredo va presentar els rebuts de lloguer juntament amb diversa documentació fora del termini establert a l'efecte, es va iniciar el tràmit d'audiència de conformitat amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, perquè en el termini de 10 dies poguera al·legar tot allò que considerara adient als seus interessos. El referit escrit va ser notificat amb data 13 de novembre de 2000.
  
V. Amb data 21 de novembre de 2000, Eduardo Sergio Linares Sagredo presenta escrit en què manifesta, en essència: que va haver de fer diversos viatges i gestions per a aconseguir els rebuts de lloguer; que fiant-se d'una informació errònia emanada d'aquest organisme va incomplir per un dia els terminis establerts, per comptar com a inhàbil el dissabte 24 de juny, i, finalment, que considera injust que se li denegue l'ajuda ja que ha quedat clara la seua intenció de respectar la legalitat.
  
Aquestes raons no poden ser tingudes en compte, atés que no acrediten que se li donara una informació errònia des d'aquesta administració, ni força major que li impedira la presentació de la documentació dins de termini. Pel que fa al còmput dels terminis, s'ha d'assenyalar que l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, estableix que ?Sempre que per llei o normativa comunitària europea no s'expresse una altra cosa, quan els terminis s'assenyalen per dies, s'entén que aquests són hàbils, excloent del còmput els diumenges i els declarats festius.-
  
VI. D'acord amb el que disposa l'apartat 2 de la base novena de l'ordre de 5 d'agost de 1999, ?L'incompliment de l'obligació de justificació suposarà la pèrdua del dret al cobrament.-
  
En virtut de tot el que s'ha exposat, atés el que disposa la base novena de la dita Ordre de 5 d'agost de 1999, de la Conselleria de Cultura, Educació i Ciència, i fent ús de les atribucions que em confereix la Llei 4/1989, de 26 de juny, sobre l'Institut Valencià de la Joventut, resolc:
  
Revocar l'ajuda per al lloguer d'habitatge concedida per la Resolució de 6 de juny de 2000, a Eduardo Sergio Linares Sagredo per la quantitat de 62.562 pessetes, i, en conseqüència, anul·lar-la.
  
Contra aquesta resolució, que posa fi a la via administrativa, podrà interposar-se potestativament un recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la notificació, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.»